ОБЩИНСКА ИЗБИРАТЕЛНА КОМИСИЯ САПАРЕВА БАНЯ

гр. Сапарева баня; ул. „Германея“ № 1; тел: 0882 92 90 20; <https://oik1041.cik.bg>; e-mail: oik1041@cik.bg;

**ПРОТОКОЛ**

**№ 014-МИ/27.10.2023 г.**

Днес, 27.10.2023 г. в 11.00 ч. в сградата на Община Сапарева баня, гр. Сапарева баня, ул. „Германея” №1, Заседателна зала, ет. 3 се проведе заседание на Общинска избирателна комисия /ОИК/ гр. Сапарева баня, назначена с Решение №1986-МИ от 22.08.2023 г. на ЦИК за произвеждане на избори за общински съветници и кметове на 29.10.2023 г.

На заседанието присъстват, както следва:

Илияна Базиргянова, Йорданка Наумова - Метаниева, Ани П. Караджинова – Кьосева, Теменужка Тодорова, Гергана Николова, Вергил Венциславов Андреев, Васил Ивов Тодоров, Радка Георгиева, Емилия Гелева, Марияна Адвукатска и Иво Иванов.

Отсъства: няма

На заседанието присъстват повече от половината членове на ОИК Сапарева баня. На основание чл. 85, ал. 3 от Изборния кодекс комисията има изискуемия от закона кворум за провеждане на заседанието.

Председателят откри заседанието при следния дневен ред:

1. Определяне на членове за извършване на проверка по сигнал.

След проведено обсъждане на основание чл. 85. ал. 7 от Изборния кодекс се проведе гласуване:

Гласували поименно:

 „за" - Илияна Базиргянова, Йорданка Наумова - Метаниева, Ани П. Караджинова – Кьосева, Теменужка Тодорова, Гергана Николова, Вергил Венциславов Андреев, Васил Ивов Тодоров, Радка Георгиева, Емилия Гелева, Марияна Адвукатска и Иво Иванов.

 „против”: няма

 **По т. 1 от дневния ред:** Определяне на членове за извършване на проверка по сигнал.

В ОИК Сапарева баня е получен сигнал с вх. № 112/27.10.2023 г. в 09:30 часа, препратен от ОИК Кюстендил с вх. №266/ 26.10.2023 г. 11:10 ч., подаден от Ани Динина.  Подателят на сигнала ни заостря вниманието, за да се вземат мерки по отношение на следното: „в град Сапарева баня плакатите на ПП „БСП“ използват трите цвята на националният ни трибагреник. А от снимката, която ще приложа личи и самият национален флаг до шатрата за предизборна агитация, разположена в центъра на града, в близост до Общината.“

С оглед на горното е необходимо да бъде извършена проверка относно изнесеното в посочения по-горе сигнал.

Гласували поименно:

 „за" - Илияна Базиргянова, Йорданка Наумова - Метаниева, Ани П. Караджинова – Кьосева, Теменужка Тодорова, Гергана Николова, Вергил Венциславов Андреев, Васил Ивов Тодоров, Радка Георгиева, Емилия Гелева, Марияна Адвукатска и Иво Иванов.

 „против”: няма

 На основание чл. 85, ал.1, чл. 87, ал. 1, т. 1 и чл. 88 от Изборния кодекс и  Решение № 2162 –МИ от 31.08.2023 г. на ЦИК, Общинска избирателна комисия Сапарева баня

**РЕШИ:**

1. Определя следните членове от ОИК Сапарева баня: Иво Иванов, Ани Караджинова и Йорданка Наумова, които да извършат проверка на място по изнесеното в сигнал с вх. № 112/27.10.2023 г. в 09:30 часа.

Решението подлежи на обжалване пред ЦИК, чрез Общинска избирателна комисия Сапарева баня в 3-дневен срок от обявяването му.

**Заседанието на комисията приключи в 11:30 ч.**

**Председател:…………………**

**Илияна Базиргянова**

**Секретар………………….**

**Радка Георгиева**